***Αθήνα, 12 Οκτωβρίου 2017***

**30 χρόνια από το θάνατό του**

**Κωνσταντίνος Τσάτσος,**

**ο πρώτος εκλεγμένος Πρόεδρος της Δημοκρατίας,**

**έθεσε τις ιδέες και τις δυνάμεις του**

**στην υπηρεσία του Έθνους**

***Δήλωση του Δημήτρη Σιούφα***

***πρώην Προέδρου της Βουλής των Ελλήνων***

Πραγματοποιήθηκε σήμερα στην αίθουσα Γερουσίας της Βουλής των Ελλήνων, εκδήλωση αφιερωμένη στην μνήμη του Κωνσταντίνου Τσάτσου, από το Ίδρυμα της Βουλής των Ελλήνων για τον Κοινοβουλευτισμό και τη Δημοκρατία με αφορμή τη συμπλήρωση 30 χρόνων από το θάνατό του.

Από τους σημαντικότερους Έλληνες του 20ου αιώνα υπήρξε ο Κωνσταντίνος Τσάτσος.

Φιλόσοφος, πανεπιστημιακός, πολιτικός, Κοινοβουλευτικός για πολλά χρόνια Βουλευτής.

Πρώτος εκλεγμένος Πρόεδρος της Ελληνικής Δημοκρατίας. Άνθρωπος παγκόσμιας ακτινοβολίας και κύρους. Άνθρωπος του πνεύματος και του έργου.

Έθεσε τις ιδέες του και τις δυνάμεις του στην υπηρεσία του Έθνους και του Λαού για πολλές δεκαετίες και προσέφερε πολλά στην επιστήμη, την πολιτική, τον κοινοβουλευτισμό και τη δημοκρατία.